Roberts Prosinečki

Roberts Prosinečki (; dzimis ) ir horvātu futbola treneris un bijušais futbolists, spēlējis pussarga pozīcijā, bijis Horvātijas futbola izlases dalībnieks, spēlējis arī Dienvidslāvijas izlasē.

 Futbolista karjera 
Karjeru sāka Zagrebas "Dinamo". Vēlāk pārstāvēja Belgradas "Crvena Zvezda" un šī kluba sastāvā 1991. gadā kļuva par Eiropas kausa ieguvēju. Karjeras turpinājumā pārstāvēja Spānijas klubus Real Madrid, Oviedo, Barcelona un Sevilla. Prosinečki ir spēlējis arī Beļģijas klubā Ljēžas "Standard" un Anglijas Pirmās divīzijas klubā Portsmouth. Karjeru noslēdza 2005. gadā Horvātijas zemāko līgu klubā Savski Marof.

Prosinečki ir nospēlējis 15 spēles Dienvidslāvijas futbola izlasē un guvis četrus vārtus, tās sastāvā piedalījies 1990. gada FIFA Pasaules kausa finālturnīrā. Horvātijas izlases sastāvā piedalījies 1996. gada Eiropas čempionātā un divos FIFA Pasaules kausa finālturnīros (1998, 2002). 1998. gada Pasaules kausā guva divus vārtus un palīdzēja izlasei izcīnīt 3. vietu. Karjeru izlasē noslēdza 2002. gadā. Horvātijas izlases rindās nospēlējis 49 spēles un guvis desmit vārtus.

 Trenera karjera 
No 2006. līdz 2010. gadam strādāja Horvātijas izlases treneru korpusā kā asistents. 2010. gadā kļuva par Belgradas "Crvena Zvezda" galveno treneri. Šaja amatā nostrādāja līdz 2012. gada augustam. Vēlāk vadīja Turcijas klubu Kayserispor. No 2014. līdz 2017. gadam bija Azerbaidžānas futbola izlases galvenais treneris. 2018. gada janvārī tika apstiprināts par Bosnijas un Hercegovinas izlases galveno treneri. Prosinečki vadībā izlase uzvarēja savā UEFA Nāciju līgas B līmeņa grupā, taču vēlāk nespēja pa tiešo kvalificēies 2020. gada Eiropas čempionāta finālturnīram. 2019. gada 27. novembrī pēc abpusējas vienošanās atstāja Bosnijas un Hercegovinas izlases galvenā trenera amatu. Tā paša gada decembrī Prosinečki atgriezās Turcijas kluba Kayserispor treneru korpusa vadībā. Karjeras turpinājumā vadīja Denizlispor, Ļubļanas "Olimpija" un NK Rudeš.

 tika apstiprināts par Melnkalnes izlases galveno treneri. 2025. gada septembrī Melnkalnes Futbola asociācija atbrīvoja Prosinečki no amata vājo rezultātu FIFA Pasaules kausa kvalifikācijā dēļ.

 Sasniegumi 

 Spēlētāja karjera 
Red Star Belgrade

 Dienvidslāvijas Pirmā līga: 1987–88, 1989–90, 1990–91
 Dienvidslāvijas kauss: 1989–90
 Eiropas kauss: 1990–91

Real Madrid

 Copa del Rey: 1992–93
 Spānijas Superkauss: 2003

Dinamo Zagreb

 Horvātijas Pirmā līga: 1997–98, 1998–99, 1999–2000
 Horvātijas kauss: 1997–98

Olimpija Ljubljana

 Slovēnijas kauss: 2002–03

Individuālie sasniegumi

 Dienvidslāvijas gada futbolists: 1990
 Horvātijas gada futbolists: 1997

 Trenera karjera 
Red Star Belgrade

 Serbijas kauss: 2011–12

 Atsauces 

 Ārējās saites 

Kategorija:1969. gadā dzimušie
Kategorija:Bādenē-Virtembergā dzimušie
Kategorija:Dienvidslāvijas futbolisti
Kategorija:Dienvidslāvijas izlases futbolisti
Kategorija:Horvātijas futbolisti
Kategorija:Horvātijas izlases futbolisti
Kategorija:Madrides "Real" spēlētāji
Kategorija:FC Barcelona spēlētāji
Kategorija:Sevilla FC spēlētāji
Kategorija:Zagrebas "Dinamo" spēlētāji
Kategorija:Portsmouth FC spēlētāji
Kategorija:Belgradas "Crvena Zvezda" spēlētāji
Kategorija:Ljēžas "Standard" spēlētāji
Kategorija:1990. gada FIFA Pasaules kausa spēlētāji
Kategorija:1996. gada Eiropas čempionāta futbolā spēlētāji
Kategorija:1998. gada FIFA Pasaules kausa spēlētāji
Kategorija:2002. gada FIFA Pasaules kausa spēlētāji
Kategorija:Horvātijas futbola treneri
Kategorija:Azerbaidžānas futbola izlases treneri
Kategorija:Bosnijas un Hercegovinas futbola izlases treneri
Kategorija:Melnkalnes futbola izlases treneri
Kategorija:Real Oviedo spēlētāji